
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 14
                                                              din 31 ianuarie 2023
privind trecerea din domeniul privat în domeniul public al Municipiului Sighișoara a  imobilului situat în Municipiul Sighișoara, str. Andrei Șaguna, nr. 10 și darea acestuia în administrarea Clubului Sportiv Școlar Sighișoara

Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 51.491/22.12.2022 și la Consiliul Local Sighișoara cu nr. 51.551/23.12.2022, de referatul de aprobare, înregistrat cu nr. 51.493/22.12.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Hotărârea Consiliului Local Sighișoara nr. 78/31.08.1999, prin care Consiliul Local Sighișoara a aprobat aderarea, ca membru fondator, al Centrului Național Olimpic de Excelență;

Având în vedere Ordinul Comitetului Olimpic Român nr. 11/01.09.2000, prin care s-a înființat Centrul Național Olimpic de Handbal pentru pregătirea juniorilor pe lângă C.S.S. Sighișoara;

Având în vedere O.M.Ed.C nr. 4.589/20.09.2000 privind înființarea Centrului Olimpic de Excelență (C.N.O.E.) pentru pregătirea handbaliștilor pe lângă C.S.S. Sighișoara;

Având în vedere prevederile Hotărârii Consiliului Local Sighișoara nr. 191/21.12.2005;

Ținând cont de prevederile O.M.Ed.C nr. 4.079/25.05.2006 privind înființarea centrelor naționale de excelență (CNE) pe lângă unitățile de învățământ cu program sportiv integrat și suplimentar, în vederea pregătirii elevilor/elevelor la disciplinele sportive handbal, gimnastică, scrimă, rugby, sanie și schi alpin, publicat în Monitorul Oficial al României, Partea I, Nr. 492/07.06.2006, cu precădere cele ale art. 8, prin care a fost aprobată schimbarea denumirii din Centrul Național Olimpic de Excelență Sighișoara, în Centrul Național de Excelență Sighișoara;
Având în vedere O.M.Ed.C. nr. 669/28.03.2007 privind aprobarea Regulamentelor de organizare și funcționare a centrelor naționale de excelență (CNE) pe lângă unitățile de învățământ cu program sportiv integrat și suplimentar, în vederea pregătirii elevilor/elevelor la disciplinele sportive handbal și volei, cu precădere art. 1, prin care a fost aprobat „Regulamentul de organizare și funcționare a Centrului Național de Excelență Sighișoara (CNE Sighișoara) pentru pregătirea elevilor la disciplina sportivă handbal”;

Având în vedere prevederile Hotărârii Consiliului Local Sighișoara nr. 90/27.11.2008, prin care s-a aprobat modificarea prevederilor art. 1 din  Hotărârea Consiliului Local Sighișoara nr. 191/21.12.2005;

Având în vedere prevederile Hotărârii Consiliului Local Sighișoara nr. 92/28.05.2009, prin care s-a aprobat modificarea prevederilor art. 2 din  Hotărârea Consiliului Local Sighișoara nr. 191/21.12.2005;

Având în vedere  prevederile art. 30 din Legea nr. 69/2000 a educației fizice și a sportului, cu modificările și completările ulterioare și cele ale Hotărârii Guvernului nr. 884/2001 pentru aprobarea Regulamentului de punere în aplicare a dispozițiilor Legii Educației fizice și sportului nr. 69/2000;

Având în vedere prevederile art. 112 alin. (4^1) din Legea nr. 1/2011, Legea educației, cu modificările și completările ulterioare;

Ținând cont de faptul că înființarea Clubului Sportiv Sighișoara a avut loc în anul 1979, acesta fiind continuatorul Școlii Sportive și a claselor cu program sportiv de la acea dată, acesta având rezultate deosebite de-a lungul anilor, promovând în permanență sportivi de performanță la loturile naționale de juniori și seniori;

Având în vedere faptul că un punct de reper în istoria recentă a Clubului Sportiv Școlar a fost înființarea în cadrul acestuia a Centrului Național de Excelență pentru Pregătirea Handbaliștilor, proiect demarat în 2004 și care a produs aproximativ 200 de absolvenți din care peste 80 sunt jucători la echipe de Ligă Națională și chiar componenți ai loturilor naționale de seniori, tineret și juniori;

Având în vedere modificările legislative intervenite, precum și necesitatea facilitării accesării de către Clubul Sportiv Școlar Sighișoara a fondurilor necesare desfășurării activității și a funcționării în continuare a Centrului Național de Excelență Sighișoara;

În acord cu prevederile art. 867-870, 874 alin. (3) din Legea nr. 287/2009 privind Codul Civil, republicată, cu modificările și completările ulterioare, coroborat cu prevederile art. 108, art. 354 și art. 355 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 46.935/07.12.2022, prin care se propune trecerea din domeniul privat în domeniul public al Municipiului Sighișoara a imobilului situat în Municipiul Sighișoara, str. Andrei Șaguna, nr. 10 și darea acestuia în administrarea Clubului Sportiv Școlar Sighișoara;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1) și alin. (2) lit. „c” şi „d”, alin. (6) lit. „a”, alin. (7) lit. „a”, „c”, „e” și „f” și alin. (14), art. 139 alin. (1) și alin. (3) lit. ,,g” și a art. 196 alin. (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
H O T Ă R Ă Ș T E:
Art. 1. Se certifică faptul că imobilul – teren și parte din construcție, situat în Municipiul Sighișoara, str. Andrei Șaguna, nr. 10, înscris în C.F. nr. 60568 Sighișoara (nr. C.F. vechi: 10460/A+1, transcris din C.F. 1567), sub nr. cad. 530/1 și nr. top. 3158/5/1/1, respectiv în C.F. nr. 60568-C1-U1, sub nr. top. 3158/1/I fac parte din  patrimoniul Municipiului Sighișoara, domeniul privat.
Art. 2. Se aprobă trecerea din domeniul privat în domeniul public al Municipiului Sighișoara a imobilului - construcție „Centru Național Olimpic de Excelență” – compus din întregul subsol, o parte a parterului cu 26 încăperi și întregul etaj cu 32 încăperi, s.u. – 720,09 mp., s.c. aferentă 553 mp., înscris în C.F. nr. 60568-C1-U1, sub nr. top. 3158/1/I.
Art. 3. (1) Se aprobă darea în administrarea Clubului Sportiv Școlar Sighișoara a imobilului compus din teren, în suprafață de 1.283 mp. din totalul de 1.426 mp, înscris în C.F. nr. 60568 Sighișoara (nr. C.F. vechi: 10460/A+1, transcris din C.F. 1567), sub nr. cad. 530/1 și nr. top. 3.158/5/1/1, având valoare de inventar de 218.110,00 lei și construcție „Centru Național Olimpic de Excelență” – compus din întregul subsol, o parte a parterului cu 26 încăperi și întregul etaj cu 32 încăperi, s.u. – 720,09 mp., s.c. aferentă 553 mp., înscris în C.F. nr. 60568-C1-U1, sub nr. top. 3158/1/I, având valoare de inventar de 2.309.382,59 lei.

(2) Ca o consecință a prevederilor alineatului precedent, se va radia dreptul de folosință gratuită înscris ca sarcină asupra imobilului - teren situat în Sighișoara str. Andrei Șaguna, nr. 10, în C.F. nr. 60568 Sighișoara (nr. C.F. vechi: 10460/A+1, transcris din C.F. 1567), sub nr. cad. 530/1 și nr. top. 3158/5/1/1, cât și asupra imobilului - construcție situat la aceeași adresă, înscris în C.F. nr. 60568-C1-U1.
Art. 4. Predarea - preluarea bunului prevăzut la art. 3 din prezenta, se face la semnarea contractului de dare în administrare, care constituie Anexa nr. 1 la prezenta hotărâre, pe baza de proces -verbal încheiat între Municipiul Sighișoara și Clubul Sportiv Școlar Sighișoara.
Art. 5. Se împuternicește Primarul Municipiului Sighișoara, împreună cu aparatul de specialitate al acestuia să semneze, în termen de 15 zile lucrătoare de la adoptarea prezentei hotărâri, contractul de dare în administrare conform Anexei nr. 1, care face parte integrantă din prezenta hotărâre.
Art. 6. Prin grija Clubului Sportiv Școlar Sighișoara, titular al dreptului de administrare, prezenta hotărâre se va depune la Biroul de Cadastru și Publicitate Imobiliară Sighișoara, în vederea înscrierii în cartea funciară a dreptului de administrare asupra imobilului transmis în administrare, potrivit prezentei hotărâri.
Art. 7. Cu data adoptării prezentei, orice alte prevederi contrare adoptate anterior, privitoare la imobilul situat pe strada Andrei Șaguna, nr. 10 și care face obiectul prezentei, se abrogă.
Art. 8. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică, Biroul Juridic din cadrul Municipiului Sighișoara și Clubul Sportiv Școlar Sighișoara.
Art. 9. Prin grija d-nei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

     Groza Tudorel - Claudiu              
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Direcţia Arhitect Șef;

  2 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic;

  2 ex. Clubul Sportiv Școlar Sighișoara.
14 ex.
B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 14/31.01.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


